C 228/156
LT
Europos Sąjungos oficialusis leidinys
2023 6 29
1.5.
EESRK taip pat rekomenduoja ne tik pakeisti maksimalias de minimis ribas, bet ir pateikti keletą paaiškinimų dėl: i) išsamesnės sąvokos „socialinis būstas“ apibrėžties; ii) geresnės sąvokos „pagrįsta pelno marža“ apibrėžties, atsižvelgiant į socialinės ekonomikos įmonių, kurių ekonominė marža susijusi su socialiniais tikslais, išskyrimą; iii) sąvokos „rinkos nepakankamumas“.
1.6.
Kalbant apie „pagrįstos pelno maržos“ sąvoką, EESRK pažymi, kad būtų naudinga, jei Komisija nustatytų kriterijus ir rodiklius, pagal kuriuos būtų galima susieti ekonominės veiklos vykdytojams leistiną pelno maržą su jų gebėjimu siekti bendrojo intereso tikslų, taip sukuriant teigiamą socialinį poveikį.
2.
Bendrosios pastabos 2.1.
Komisijos tarnybų darbiniame dokumente Viešųjų subsidijų, skirtų visuotinės ekonominės svarbos socialinėms ir sveikatos paslaugoms (VESP), taisyklių ir VESP de minimis reglamento vertinimas Komisija apibendrina nuo 2012 m. galiojančio J. Almunia teisės aktų rinkinio vertinimo rezultatus.
2.2.
Pagrindiniai 2012 m. teisės aktų rinkinio tikslai, susiję su sveikatos priežiūros ir socialinėmis paslaugomis, buvo šie: i) supaprastinti suderinamumo kriterijus ir ii) sumažinti administracinę naštą valstybėms narėms, norinčioms sąžiningomis ir prieinamomis sąlygomis kompensuoti įmonėms, kurioms pavesta teikti VESP pažeidžiamai gyventojų daliai.
2.3.
Todėl Komisijos vertinimu siekiama nustatyti, kokiu mastu sveikatos priežiūros ir socialinėms paslaugoms taikomomis taisyklėmis buvo pasiekti jų tikslai ir ar šios taisyklės vis dar tinkamos atsižvelgiant į dabartinę socialinę ir ekonominę padėtį.
2.4.
Konkrečiau, Komisija vertina priežiūros ir socialinėms paslaugoms per pastaruosius 10 metų taikytų VESP taisyklių veiksmingumą, efektyvumą, nuoseklumą ir ES pridėtinę vertę, daugiausia dėmesio skiriant konkrečių problemų, su kuriomis iki šiol susidūrė valstybės narės įgyvendindamos VESP taisykles, supratimui.
Atliekant vertinimą taip pat siekiama nustatyti, kaip taikomas VESP de minimis reglamentas.
2.5.
Iš Komisijos analizės matyti, kad 2012 m. VESP dokumentų rinkinys yra gana veiksmingas išaiškinimo ir supaprastinimo požiūriu, nes juo supaprastintas 2005 m. VESP dokumentų rinkinys, pavyzdžiui, priėmus konkrečiai VESP skirtą de minimis reglamentą.
Jame taip pat paaiškintos ir patikslintos tam tikros pagrindinės sąvokos, susijusios su VESP taisyklių taikymu.
2.6.
Tačiau vertinime nurodoma, kad dar yra ką tobulinti, visų pirma aiškiau apibrėžti tam tikras pagrindines sąvokas, susijusias tiek su SESV 107 straipsnio, tiek su konkrečiai VESP teisinės sistemos taikymo sritimi, kaip antai: i) ekonominė ir neekonominė veikla; ii) poveikis prekybai; iii) pagrįstas pelnas; iv) rinkos nepakankamumas; v) socialinis būstas.
Vertinime taip pat pabrėžiama galimybė padidinti šiuo metu taikomą VESP de minimis viršutinę ribą ir platus suinteresuotųjų subjektų sutarimas šiuo klausimu.
2.7.
Kalbant apie veiksmingumą, iš vertinimo matyti, kad VESP de minimis reglamentas ir 2012 m. atliktas VESP sprendimo pakeitimas padėjo sumažinti valdžios institucijoms tenkančią administracinę naštą, nors būtų galima šią naštą dar labiau sumažinti.
Iš kitų surinktų įrodymų matyti, kad turėtų būti sumažintos išlaidos, susijusios su VESP taisyklėse nustatytų reikalavimų taikymu.
2.8.
Suderinamumo klausimu vertinime teigiama, kad 2012 m. VESP dokumentų rinkinyje įtvirtintos valstybės pagalbos taisyklės pasižymi vidiniu nuoseklumu ir jomis galima užtikrinti geresnį užduočių pasidalijimą tarp valstybių narių ir Komisijos, taip sukuriant ES pridėtinę vertę, o tai iš esmės pripažįsta tiek viešojo, tiek privačiojo sektoriaus suinteresuotieji subjektai.
2.9.
Apskritai sutariama, kad 2012 m. VESP dokumentų rinkiniu pavyko užtikrinti stabilią teisinę aplinką valstybėms narėms ir kad jis yra tinkamas ES poreikiams tenkinti.
Tačiau COVID-19 krizės ir Rusijos invazijos į Ukrainą poveikio ir neapibrėžtumo dar nebuvo galima visapusiškai įvertinti, todėl ateityje gali būti siekiama atlikti tam tikrus patobulinimus.